બુરાડીમાં ભાટિયા પરિવારના શોકગ્રસ્ત સંબંધીઓ

પોલીસ આ મુદ્દે હત્યા અને આત્મહત્યા એમ બન્ને પાસા પર તપાસ કરી રહી છે.

 દિલ્હી પોલીસની ક્રાઈમ બ્રાન્ચે સામવારે શરુઆતનાં પોસ્ટમૉર્ટમના રિપોર્ટને આધારે જણાવ્યું છે કે આ આત્મહત્યાનો મુદ્દો હોઈ શકે છે.

પણ ક્રાઈમ બ્રાન્ચનાં સંયુક્ત પોલીસ કમિશ્નર આલોક કુમારે સ્પષ્ટ કર્યું છે કે હજી સુધી કોઈ તારણ પર પહોંચી શકાયું નથી.

સોમવારે મૌલાના આઝાદ મેડિકલ કોલેજમાં તમામ 11 મૃતદેહોનું પોસ્ટમૉર્ટમ કરવામાં આવ્યું. 

આ પરિવારનાં બધા જ લોકોએ નેત્રદાનનો સંકલ્પ કર્યો હતો પણ છ મૃતદેહોની જ આંખો લઈ શકાઈ હતી.

આ ઘટનાનાં બે દિવસ પસાર થઈ ગયા બાદ આ મુદ્દાને લઈને ઊઠેલા સવાલ વધારે અટપટા બની ગયા છે. ચાલો એક નજર નાંખીએ આવા જ 11 સવાલો પર.

પહેલો સવાલ

ભાટિયા પરિવારનાં નામથી જાણીતા આ પરિવારમાં સૌથી વૃધ્ધ નારાયણ દેવી(77) હતા જે બીજા ઓરડામાં મૃત મળી આવ્યા હતા.

આ સિવાય એમના મોટા દીકરા ભવનેશ અર્થાત્ ભુપ્પી ( 50), બીજો દીકરો લલિત (45), અને બન્નેની પત્નીઓ સવિતા (48), અને ટિના (42) પણ ગળાફાંસો ખાધેલી હાલતમાં મળી આવ્યાં હતાં. 

ભુપ્પીની બન્ને યુવાન દીકરીઓ અને એક સગીર દીકરો અને લલિતનો એક 15 વર્ષનો દીકરો પણ મૃત હાલતમાં મળી આવ્યાં હતાં.

શું તમે આ વાંચ્યું?

રવિવારે સવારે જ્યારે પહેલા નજરે જોનાર સાક્ષી ગુરુચરણ સિંહ,ઘરમાં દાખલ થયા ત્યારે તેમણે 10 લોકોને ગળાફાંસો ખાધેલી હાલતમાં નિહાળ્યા હતા. 

તેઓ જણાવે છે કે બધા દરવાજા ખુલ્લા હતા. સવાલ એ ઊભો થાય છે કે જો આ આત્મહત્યા હતી તો આ ઘરનાં દરવાજા ખુલ્લા કેમ હતા?

બીજો સવાલ

હત્યાનાં દૃષ્ટિકોણથી પણ તપાસ કરી રહેલી પોલીસને રવિવારે ઘરમાંથી બે રજીસ્ટર મળ્યાં જેમાં આધ્યાત્મિક અને મોક્ષ સંબંધિત વાતો લખવામાં આવી હતી.

દિલ્હી પોલીસનું કહેવું છે કે આમાં જે રીતે હાથ, મોં અને આંખ પર પટ્ટીઓ બાંધવાની વાત કહેવામાં આવી હતી, કેટલાક મૃતદેહો પર એ જ રીતે પટ્ટીઓ બાંધવામાં આવી હતી. 

સૌથી મોટો સવાલ તો એ ઊભો થાય કે શું રજીસ્ટર પ્રમાણે આ કુટુંબે સામૂહિક રીતે આત્મહત્યા કરી હતી?

ત્રીજો સવાલ 

પ્રશ્ન એ પણ ઊભો થાય છે કે સૌથી વૃદ્ધ નારાયણ દેવી બીજા ઓરડામાં ફરસ પર મૃત હાલતમાં મળી આવ્યાં જ્યારે બધા લોકો એક જગ્યાએ ફાંસીથી લટકેલા હતા, જેમાંથી ઘણાનાં હાથ ખુલ્લા હતા. 

શું જેમના હાથ ખુલ્લા હતા એમણે પહેલાં આ ઘટના બાદ આત્મહત્યા કરી?

ચોથો સવાલ

જો પરિવાર એકસાથે આત્મહત્યા કરી રહ્યો હતો તો કોઈએ એનો વિરોધ કેમ... \n\nમને ઉપરના લેખ માટે સારું શીર્ષક આપો.
બુરાડીમાં થયેલાં 11 મોત વિશે ઉત્તર માગતા 11 પ્રશ્નો